Na osnovu člana 38 stav 1 tačka 2 Zakona o lokalnoj samoupravi, ("Službeni list Crne Gore", br. 02/18, 34/19, 38/20, 50/22, 84/22, 81/25, 98/25) i člana 24 stav 1 tačka 15 kao i člana 53 stav 1 tačka 2 Statuta opštine ("Službeni list Crne Gore - opštinski propisi", br. 24/19, 05/20, 51/22, 55/22, 15/26) Skupština opštine Tuzi, na sjednici održanoj dana 15.07.2026.godine, donijela je:

ODLUKU O IZMJENAMA ODLUKE 
o kriterijumima za dodjelu stipendija u opštini Tuzi

Član 1
U Odluci o kriterijumima za dodjelu stipendija u opštini Tuzi ("Službeni list Crne Gore - opštinski propisi", br. 032/21, 049/25) u članu 3 stav 1 mijenja se glasi: 
„Pravo na stipendiju mogu ostvariti redovni studenti osnovnih, specijalističkih i master studija bez obzira na mjesto studiranja, sa prebivalištem na području Opštine Tuzi pod uslovom da su prvi put upisali semestar studijske godine i da su ostvarili prosjek ocjena u prethodnoj nastavnoj godini najmanje 8,50.”

U Odluci o kriterijumima za dodjelu stipendija u opštini Tuzi ("Službeni list Crne Gore - opštinski propisi", br. 032/21, 049/25) u članu 3 stav 3 mijenja se i glasi:
„Pravo na stipendiju mogu ostvariti i studenti koji su se opredijelili za deficitarna zanimanja uz uslov da su ostvarili prosjek ocjena u prethodnoj nastavnoj godini najmanje 7,50 odnosno da su nosioci diplome "Luča" u srednjoj školi.”

U Odluci o kriterijumima za dodjelu stipendija u opštini Tuzi ("Službeni list Crne Gore - opštinski propisi", br. 032/21, 049/25) u članu 3 stav 6 tačka 1 mijenja se i glasi:
„Imaju najmanju prosječnu ocjenu  za sve godine studija 8,50 odnosno za deficitarna 7,50.”

Član 2
Ova odluka stupa na snagu osmog dana od dana objavljivanja u "Službenom listu Crne Gore - Opštinski propisi"

Broj: 02-016/26-5678/1
Tuzi, 15.07.2026. godine

SKUPŠTINA OPŠTINE TUZI
Predsjednik,
Fadil Kajoshaj